**Z A P I S N I K**

sa 1. sjednice Odbora za dodjelu nagrada Grada, održane dana **21. listopada 2025.** godine s početkom u 16:00 sati u Gradskoj upravi Grada Ivanić-Grada, Park hrvatskih branitelja 1.

Prisutni članovi Odbora:

1. Željko Pongrac – predsjednik Odbora
2. Mile Marinčić – član
3. Željko Posilović – član
4. Krešimir Krnjević – član

Odsutni članovi Odbora:

1. Branko Petrinec – član

Ostali prisutni:

1. Matea Rešetar – viša stručna suradnica za poslove Gradskog vijeća i Gradonačelnika

Predsjednik Odbora Željko Pongrac – otvorio je 1. sjednicu Odbora za dodjelu nagrada Grada, konstatirao da je sjednici prisutna većina članova Odbora te da se mogu donositi pravovaljane odluke.

Predsjednik Odbora dao je na raspravu predloženi dnevni red koji je jednoglasno usvojen.

**D N E V N I R E D :**

1. **Razmatranje prijedloga o dodjeli zahvale Gradonačelnika Grada Ivanić-Grada dobrovoljnim darivateljima krvi za dugogodišnje darivanje krvi i za završno darivanje krvi i očitovanje o istom,**
2. **Razno.**

Rad prema utvrđenom dnevnom redu.

**1. TOČKA**

G. Željko Pongrac – ukratko je obrazložio prijedlog upućen od Gradskog društva Crvenog križa Ivanić-Grad.

Član Odbora g. Željko Posilović izuzeo se od glasovanja s obzirom na to da se glasuje o prijedlogu za dodjelu zahvale njemu.

Nakon kraće rasprave Odbor za statut i poslovnik sa 3 glasa za jednoglasno donio sljedeći

**Z A K LJ U Č A K**

**I.**

Odbor za dodjelu nagrada Grada razmatrao je prijedlog o dodjeli zahvale Gradonačelnika Grada Ivanić-Grada dobrovoljnim darivateljima krvi za dugogodišnje darivanje krvi i za završno darivanje krvi.

**II.**

Odbor za dodjelu nagrada Grada predlaže dodjelu zahvale Gradonačelnika Grada Ivanić-Grada dobrovoljnim darivateljima krvi i to:

1. gospodinu Jurju Mesiću, za ostvarenih 100 darivanja krvi,

2. gospodinu Zvonku Nikšiću, za ostvarenih 100 darivanja krvi,

3. gospodinu Željku Posiloviću, za ostvarenih 100 darivanja krvi,

4. gospodinu Zlatku Horvatu, za završno darivanje krvi (krv dao 108 puta).

**III.**

Zaključak stupa na snagu danom donošenja.

**2.** **TOČKA – RAZNO**

Pod točkom razno drugih pitanja i prijedloga nije bilo.

Dovršeno u 16:15 sati.

Zapisnik sastavila: Predsjednik Odbora:

Matea Rešetar Željko Pongrac, pravnik kriminalist